Taiwannese nasionale rugbyspan

Die **Taiwannese nasionale rugbyspan** (Chinees: 中華台北橄欖球代表隊, pinyin: *Zhōnghuá táiběi gǎnlǎnqiú dàibiǎo duì*), deur Wêreldrugby erken as **Chinees Taipei**, is die nasionale rugbyspan wat die Republiek China op die eiland Taiwan in internasionale wedstryde (toetswedstryde) verteenwoordig. Vanweë die internationale druk deur die Volksrepubliek China neem dit aan internasionale toernooie deel onder die naam **nasionale rugbyspan van Chinese Taipei**. Rugby word in die Republiek China geadministreer deur die Chinese Taipei Rugbyvoetbalunie (Engels: *Chinese Taipei Rugby Football Union*, CTRFU; Chinees: 中華民國橄欖球協會) wat in 1946 gestig is. Die Republiek China word deur Wêreldrugby as ’n vlak drie-span erken. Die Taiwannese rugbyspan is tans (November 2025) 65ste op Wêreldrugby se wêreldranglys gelys. Die Republiek China is tradisioneel een van die sterker Asiatiese nasionale rugbyspanne ná Japan, Hongkong en Korea.

Rugby in die Republiek China dateer uit die Japannese besetting en word sedertdien sterk deur die voormalige koloniale mag beïnvloed. In 1969 het die Republiek China sy eerste toetswedstryd tydens die eerste Asiatiese Kampioenskap teen Suid-Korea gespeel. Hulle het tydens die Asiatiese Beker nog geen titel ingepalm nie en drie keer in die derde plek geëindig. Die Republiek China kon tot dusver nog nie vir ’n rugbywêreldbekertoernooi kwalifiseer nie. Die Taiwannese span speel tradisioneel in donkerblou truie met wit kleuraksente, swart broeke en donkerblou sokkies.

## Beheerliggaam 
Die beheerliggaam vir rugby in die Republiek China is die Chinese Taipei Rugbyvoetbalunie (Engels: *Chinese Taipei Rugby Football Union*, CTRFU; Chinees: 中華民國橄欖球協會). Die CTRFU is in 1946 gestig en het in 1988 by die Internasionale Rugbyvoetbalraad (IRVR; nou Wêreldrugby) aangesluit. Daarbenewens was die CTRFU in 1968 ’n stigtingslid van die Asiatiese Rugbyvoetbalunie (Engels: *Asian Rugby Football Union*, ARFU; nou Asië Rugby).

Die hoogste rugbyliga in die Republiek China is die in 2022 gestigte Taiwannese Rugbyliga, waaraan vier spanne deelneem. Die meeste spelers van die Taiwannese nasionale span is uit dié liga afkomstig. Van die ander spelers is veral op professionele vlak in Japan aktief.

Naas die amptelike nasionale span roep die CTRFU ook ander keurspanne byeen. Net soos ander rugbylande beskik die Republiek China oor ’n o/20-nasionale span wat aan die Wêreldrugby o/20-kampioenskap deelneem. Die *Taiwan Sevens* is die Taiwannese sewesrugbyspan en hulle neem aan internasionale toernooie soos Wêreldrugby se Sewesreeks, Sewesrugbywêreldbeker en Olimpiese Somerspele deel. Kinders en jongmense word reeds op skool aan rugby bekend gestel en na gelang van hul belangstelling en talent begin hulle met hul afrigting.

## Geskiedenis 
### Invoering en vestiging van rugby 
[duimnael|'n Standbeeld in [Nieu-Taipei wat die invoering van rugby in Taiwan herdenk]]
Gedurende die middel-19de eeu het Europese seemanne van die vroegste rugbywedstryde in die Oos-Chinese hawestad Shanghai gespeel. In 1895 is Taiwan deur Japan beset en geannekseer, die vernaamste rugbyland in Asië, en rugby is glo daarna deur Japanners na Taiwan saamgebring. Die Chinese Taipei Rugbyvoetbalunie (CTRFU) is in 1946 gestig. Daarna het die Taiwannese eers weer in 1976 aan die Asiatiese Rugbykampioenskap deelgeneem, waar hulle Maleisië verslaan het, maar deur Japan, Thailand en Suid-Korea geklop is.

### Eerste Asiatiese Rugbykampioenskappe 
Van die 1980’s af het Taiwan gereeld aan die Asiatiese Rugbykampioenskap deelgeneem en teen die meeste Asiatiese buurlande met ’n rugbytradisie gespeel, insluitende Hongkong, Japan, Suid-Korea, Thailand, Maleisië, Sri Lanka en Singapoer. Japan en Suid-Korea was onoorwinbare opponente en Hongkong was op dieselfde vlak, waardeur Taiwan gemengde resultate teen sy bure aangeteken het. Só het hulle in 1980 die uitspeelwedstryd om die derde plek gehaal, maar teen Hongkong vasgeval. In 1982 is hulle in die groepfase uitgeskakel, terwyl hulle in 1984 met die derde plek hul beste prestasie tot dusver behaal het. Tydens die Asiatiese Rugbykampioenskappe in 1986 en 1988 is die Taiwannese telkens in die uitspeelwedstryd om die derde plek verslaan. In dié tyd het Japan en Suid-Korea hulleself as vername rugbylande in Asië gevestig en teen mekaar om die kroon meegeding.

In 1985 het die Internasionale Rugbyvoetbalraad (IRVR; nou Wêreldrugby), wat destyds baie eksklusief was en slegs agt lede gehad het, op die invoering van die rugbywêreldbekertoernooi besluit. Vir die eerste Rugbywêreldbeker 1987 het die IRVR nege spanne vir deelname genooi, maar die Republiek China het geen uitnodiging ontvang nie. In 1988 het Taiwan by die IRVR aangesluit,

In 1990 is die span in die groepfase uitgeskakel, waarna hulle tydens die Asiatiese Rugbykampioenskappe in 1992, 1994 en 1996 die uitspeelwedstryd om die derde plek gehaal en telkens verloor het. Die Asiatiese Rugbykampioenskap 1994 was deel van die Rugbywêreldbeker 1995-kwalifisering, waardeur die span die hooftoernooi in Suid-Afrika misgeloop het.

Die Asiatiese Rugbykampioenskap 1998 is in ag geneem vir die Rugbywêreldbeker 1999-kwalifisering, maar Taiwan is in die groepfase uitgeskakel en het versuim om vir die hooftoernooi te kwalifiseer. Daarteenoor kon die Taiwannese tydens beide die Asiatiese Spele in 1998 in Bangkok en in 2002 in Busan die bronsmedalje gewen.

### In die nuwe millennium 
Tydens die Asiatiese Rugbykampioenskappe in 2000 en 2002 is Taiwan telkens in die groepfase uitgeskakel. In dieselfde jaar het die span tydens die Rugbywêreldbeker 2003-kwalifisering vasgeval ná twee nederlae elk teen Japan en Suid-Korea.

Die Asiatiese Rugbykampioenskap 2004 het Taiwan ná ’n swak nederlaag teen Suid-Korea in die halfeindstryd en nog ’n swak nederlaag teen Hongkong in die uitspeelwedstryd in die vierde plek afgesluit. Een jaar later het die Taiwanese in die vastelandse Rugbywêreldbeker 2007-kwalifisering ná twee naelskraapse nederlae teen die Volksrepubliek China en Arabië vasgeval. Tydens die Asiatiese Rugbykampioenskap 2006/07 het die span die afdeling 2 in die vierde plek afgesluit.

### Verdere ontwikkeling 
Van 2008 af is die Asiatiese Rugbykampioenskap jaarliks in die eerste afdeling onder die naam “Top 5” tussen vyf spanne beslis met een promosie en relegasie elk. Dit het die tydelike naam “Asiatiese Vyfnasies” gedra. Die eerste toernooi het Taiwan in die eerste afdeling afgeskop, maar die gasheer het met sy tweede groepplek promosie na die eerste afdeling misgeloop. Die tweede toernooi het die Taiwannese as naaswenner ná Arabië afgesluit. In die Asiatiese Rugbykampioenskap 2010 se eerste afdeling het die span die uitspeelwedstryd om die derde plek verloor, waarmee hulle na die tweede afdeling gerelegeer is. Omdat dié toernooi gelyktydig deel was van die Rugbywêreldbeker 2011-kwalifisering het hulle die hooftoernooi misgeloop.

Een jaar later het die Taiwannese regstreekse promosie behaal ná naelskraapse oorwinnings oor Iran in die halfeindstryd en Thailand in die eindstryd. Daarna het hulle in 2012 en 2013 telkens die derde plek behaal. Een jaar later was dié toernooi deel van die Rugbywêreldbeker 2015-kwalifisering, maar Taiwan is ná ’n nederlaag teen Kasakstan na die tweede afdeling gerelegeer.

In 2015 is die Asiatiese kampioenskap in Asiatiese Rugbykampioenskap hernoem, waarby Taiwan na die derde afdeling gerelegeer is. Twee jaar later het Taiwan weer aan die tweede afdeling deelgeneem en die derde plek beklee. Die Asiatiese Rugbykampioenskappe in 2018 en 2019 het as Rugbywêreldbeker 2019-kwalifisering gedien. Aangesien die Japanners as gasheer reeds vir die toernooi gekwalifiseer was, het hulle nie daaraan deelgeneem nie. Taiwan het die promosie na die eerste afdeling gehaal. In hierdie is hulle in 2019 egter met hul vierde plek weer na die tweede afdeling gerelegeer.

As gevolg van die reisbeperkings tydens die wêreldwye Covid-19-pandemie het die Taiwannese span in 2020 en 2021 nie in ’n enkele wedstryd gespeel nie. Aangesien die Asiatiese Rugbykampioenskappe in 2022 en 2023 deel was van die Rugbywêreldbeker 2023-kwalifisering het Japan nie daaraan deelgeneem nie, maar Taiwan ook nie. Eers tydens die Union Cup 2024 het Taiwan ’n terugkeer op internasionale vlak gemaak en die tweede groepplek behaal. Een jaar later het hulle in die derde plek geëindig.

## Kleure en embleem 
Taiwan speel tradisioneel in ’n donkerblou trui met wit kleuraksente, swart broeke en donkerblou sokkies. Hul alternatiewe trui is wit met donkerblou kleuraksente, wit broeke en wit sokkies.

Die Chinese Taipei Rugbyvoetbalunie se kenteken toon ’n rugbybal wat ook aan die buitelyn van die eiland Taiwan herinner met die Engelse belettering *Chinese Taipei* daarop en die Chinese naam 中華民國橄欖球協會 daarbo.

## Stadions 
Taiwan beskik oor geen amptelike tuisstadion vir sy nasionale span nie. Die Taiwannese nasionale rugbyspan gebruik vir hul rugbywedstryde eerder ’n verskeidenheid stadions dwarsdeur die Republiek China: die Taipei Munisipale Stadion in die hoofstad Taipei en die Nasionale Stadion Kaohsiung in Kaohsiung.

## Toetswedstryde 
Taiwan het 28 van sy 72 toetswedstryde gewen, ’n wenrekord van 38,89%. Taiwan se statistieke in toetswedstryde teen alle lande, in alfabetiese volgorde, is soos volg (korrek teen Julie 2025)

## Rekords 
### Wêreldbekerrekord 
Taiwan kon tot dusver nog nie vir ’n rugbywêreldbekertoernooi kwalifiseer nie.

### Asiatiese Spele 
Tydens die Asiatiese Spele is in 1998 en 2002 rugbytoernooie aangebied (sedertdien word sewesrugby gebruik).

* 1998: Bronsmedalje
* 2002: Bronsmedalje

### Asiatiese Rugbykampioenskappe 
Die Taiwannese nasionale rugbyspan neem sedert 1969 aan die jaarlikse Asiatiese Rugbykampioenskap deel. Hulle het sedertdien nog nie ’n toernooi gewen nie en drie keer in die derde plek geëindig.

### Ander toetswedstryde 
Vanweë sy laat vestiging het Taiwan gedurende die amateurtydperk min toere volgens die ou tradisie onderneem, aangesien dit teen die jaar 2000 tot ’n einde gekom het. Deesdae is toetswedstryde teen die spanne van die Suidelike Halfrond tweekeer per jaar moontlik. Gedurende Juniemaand se midjaarrugbytoetsreeks en gedurende Novembermaand se eindjaarrugbytoetsreeks. In teenstelling met die meeste ander rugbylande speel Taiwan nie vir enige trofee teen sy opponente nie.

## Spelers 
### Huidige span 
Die volgende spelers het die Taiwannese span gevorm tydens die Union Cup 2024:

|
| valign="top"|

|}

### Bekende spelers 
Tot dusver is nog geen Taiwannese speler in Wêreldrugby se Heldesaal opgeneem nie.

## Sien ook 
## Verwysings 
## Bronnelys 
*  
*  

## Eksterne skakels 
*  Amptelike webwerf van die Chinese Taipei Rugbyvoetbalunie
*  Taiwan by Wêreldrugby